डाॅ गुप्ता ने बताया कि हाइडेटिड सिस्ट रोग, परजीवी संक्रमण के कारण होता है जो ज्यादातर लिवर में ही होता है. साथ ही यह हमारे शरीर में किडनी, पेन्क्रियाज, फेफड़ों इत्यादि में भी हो सकता है. यह एक पानी की गांठ होती है जो यदि फट जाए तो मृत्यु की संभावना अत्यधिक बढ़ जाती है क्योंकि इससे पूरे शरीर में संक्रमण फैल जाता है. छोटी गांठों का अकसर दवाइयों द्वारा इलाज किया जाता है परंतु उससे गांठ बनी रहती है. वहीं बड़ी गांठों का विशेष प्रशिक्षण एवं नवीन तकनीकों के अभाव के कारण इलाज ओपन सर्जरी द्वारा कर दिया जाता है. जब कि इस मामले में पेयर तकनीक द्वारा इलाज किया गया जो दक्षिणी राजस्थान का प्रथम मामला है.